ମୁମ୍ବାଇଃ ଅଭିନେତା ସୁଶାନ୍ତ ସିଂ ରାଜପୁତ୍ ମୃତ୍ୟୁ ମାମଲାରେ ନୂଆ ଟ୍ୱିଷ୍ଟ ଏବେ ସାମ୍ନାକୁ ଆସିଛି। ଷ୍ଟନ୍ ଗନ୍ ସାହାଯ୍ୟରେ ସୁଶାନ୍ତଙ୍କୁ ହତ୍ୟା କରାଯାଇ ଥାଇପାରେ ବୋଲି ଅଭିଯୋଗ ହୋଇଛି।
ସୁଶାନ୍ତଙ୍କ ଜଣେ ଫଲୋର୍ ଏକ ଟ୍ୱିଟ୍ କରି ଲେଖିଛନ୍ତି, ଶରୀରରେ ଷ୍ଟନ୍ ଗନ୍ ବ୍ୟବହାର ପରେ ଯେଉଁ ଦାଗ ସୃଷ୍ଟି ହୋଇଥାଏ, ଏହା ସୁଶାନ୍ତଙ୍କ ବେକରେ ଥିବା ଦାଗ ସହ କିଛି ମାତ୍ରାରେ ସମାନ ଥିଲା। ତେଣୁ ସୁଶାନ୍ତଙ୍କୁ ଷ୍ଟନ୍ ଗନ୍ ସାହାଯ୍ୟରେ ହତ୍ୟା କରାଯାଇ ଥାଇପାରେ ବୋଲି ଅଭିଯୋଗ ହୋଇଛି। ଏହି ଘଟଣା ସାମ୍ନାକୁ ଆସିବା ପରେ ସମସ୍ତଙ୍କୁ ଏହା ଆଶ୍ଚର୍ଯ୍ୟ କରିଛି।
ସୁଶାନ୍ତଙ୍କ ଫଲୋର୍ ଜଣକ କରିଥିବା ଏହି ଟ୍ୱିଟ୍ ସୋସିଆଲ୍ ମିଡିଆରେ ଭାଇରାଲ୍ ପରେ ବିଜେପି ସାଂସଦ ସୁବ୍ରମଣ୍ୟମ ସ୍ୱାମୀ ସୁଶାନ୍ତ ମୃତ୍ୟୁ ମାମଲା ତଦନ୍ତରେ ସିବିଆଇ ସହ ଏନ୍ଆଇଏକୁ ସାମିଲ କରାଯାଉ ବୋଲି ଦାବି କରିଛନ୍ତି।
ଟ୍ୱିଟ୍ କରି ସୁବ୍ରମଣ୍ୟମ ସ୍ୱାମୀ କହିଛନ୍ତି, କେଉଁଠୁ ଏହି ବନ୍ଧୁକ ଚୋରା ଚାଲାଣ କରାଯାଇଥିଲା ? ଏହି ମାମଲାର ତଦନ୍ତରେ NIA ନିଶ୍ଚିତ ଭାବରେ ସାମିଲ ହେବା ଆବଶ୍ୟକ।
